Gaveikėnai
Gaveikėnai – kaimas Ignalinos rajono savivaldybėje, Aukštaitijos nac. parke, rytiniame Dringio krante, 3 km į vakarus nuo Ignalinos. Kaimo pietryčiuose, pamiškėje išlikęs kultūros paminklas – vandens malūnas (pastatytas 1800 m. prie Palaukinio ežero; istorijos paminklas). XIX a. statinį nuo pražūties išgelbėjo buvusio Ignalinos žuvininkystės ūkio direktorius A. Bagdanavičius. Pasakojama, kad vandens malūne gyvena velnias Abisinas, krečiantis piktas išdaigas kaimo žmonėms. Įkurta poilsiavietė, yra privatus Augulių muziejus (kaupiami senoviniai krašto rakandai).